คำสั่งสำนักงานตรวจคนเข้าเมืองที่๒๐/๒๕๖๑เรื่องแนวทางปฏิบัติในการอนุญาตให้คนต่างด้าวบางจำพวกเข้ามาอยู่ในราชอาณาจักรชั่วคราวเป็นกรณีพิเศษสำหรับผู้เชี่ยวชาญทักษะสูงนักลงทุน ผู้บริหารระดับสูง และผู้ประกอบการวิสาหกิจเริ่มต้น[๑] เนื่องจากได้มีประกาศกระทรวงมหาดไทยเรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรชั่วคราวเป็นกรณีพิเศษสำหรับผู้เชี่ยวชาญทักษะสูง นักลงทุน ผู้บริหารระดับสูงและผู้ประกอบการวิสาหกิจเริ่มต้น ลงวันที่ ๓๐ มกราคม พ.ศ. ๒๕๖๑อาศัยอำนาจตามความในข้อ ๗ และข้อ ๑๐แห่งประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรชั่วคราวเป็นกรณีพิเศษสำหรับผู้เชี่ยวชาญทักษะสูง นักลงทุน ผู้บริหารระดับสูงและผู้ประกอบการวิสาหกิจเริ่มต้น ลงวันที่ ๓๐ มกราคม พ.ศ. ๒๕๖๑จึงกำหนดแนวทางปฏิบัติไว้ ดังต่อไปนี้ข้อ ๑ คนต่างด้าวดังต่อไปนี้มีสิทธิขออนุญาตเข้ามาอยู่ในราชอาณาจักรเป็นกรณีพิเศษ๑.๑คนต่างด้าวซึ่งเป็นผู้ที่มีความเชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้นที่ประสงค์จะทำงานเกี่ยวกับอุตสาหกรรมเป้าหมาย ดังต่อไปนี้ และมีคุณสมบัติตามหลักเกณฑ์ที่สำนักงานคณะกรรมการส่งเสริมการลงทุนประกาศกำหนดโดยความเห็นชอบของคณะรัฐมนตรี(๑) อุตสาหกรรมยานยนต์สมัยใหม่ (Next-GenerationAutomotive)(๒)อุตสาหกรรมอิเล็กทรอนิกส์อัจฉริยะ (SmartElectronics)(๓)อุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ (Affluent,MedicalandWellnessTourism)(๔)อุตสาหกรรมการเกษตรและเทคโนโลยีชีวภาพ (AgricultureandBiotechnology)(๕) อุตสาหกรรมอาหารแห่งอนาคต (FoodfortheFuture)(๖)อุตสาหกรรมระบบอัตโนมัติและหุ่นยนต์ (AutomationandRobotics)(๗) อุตสาหกรรมการบินและโลจิสติกส์(AviationandLogistics)(๘)อุตสาหกรรมเชื้อเพลิงชีวภาพและเคมีชีวภาพ (Biofuels and Biochemicals)(๙) อุตสาหกรรมดิจิทัล (Digital)(๑๐) อุตสาหกรรมการแพทย์ครบวงจร (MedicalHub)๑.๒ผู้ติดตามซึ่งเป็นคู่สมรสและบุตรที่ชอบด้วยกฎหมายของคนต่างด้าวตามข้อ ๑.๑มีสิทธิได้รับการตรวจลงตรา SMARTVISAโดยมีรหัสกำกับดังนี้ผู้เชี่ยวชาญทักษะสูง (Talent):SMARTTนักลงทุน (Investor):SMARTIผู้บริหารระดับสูง (Executive):SMARTEผู้ประกอบการวิสาหกิจเริ่มต้น (Startup):SMARTSคู่สมรสหรือบุตรที่ชอบด้วยกฎหมาย(Other):SMARTOข้อ ๒ระยะเวลาการอนุญาตให้อยู่ในราชอาณาจักรเป็นการชั่วคราว๒.๑สำหรับผู้เชี่ยวชาญทักษะสูงและผู้ติดตามอนุญาตให้อยู่ในราชอาณาจักรเป็นการชั่วคราวตามที่กำหนดในสัญญาจ้าง แต่ต้องไม่เกิน๔ ปี๒.๒สำหรับนักลงทุนและผู้ติดตาม อนุญาตให้อยู่ในราชอาณาจักรเป็นการชั่วคราวไม่เกิน ๔ปี๒.๓สำหรับผู้บริหารระดับสูงและผู้ติดตามอนุญาตให้อยู่ในราชอาณาจักรเป็นการชั่วคราวตามที่กำหนดในสัญญาจ้าง แต่ต้องไม่เกิน๔ ปี๒.๔สำหรับผู้ประกอบการวิสาหกิจเริ่มต้น (Startup)และผู้ติดตาม อนุญาตให้อยู่ในราชอาณาจักรเป็นการชั่วคราวครั้งแรก ๑ ปีและสามารถขยายระยะเวลาการอนุญาตให้อยู่ในราชอาณาจักรเป็นการชั่วคราวต่อไปอีกได้ครั้งละไม่เกิน๒ ปีข้อ ๓ การตรวจลงตรา SMARTVISA๓.๑คนต่างด้าวที่ได้รับหนังสือรับรองคุณสมบัติการมีสิทธิได้รับ SMARTVISAจากสำนักงานคณะกรรมการส่งเสริมการลงทุนแล้ว หากประสงค์จะขอรับการตรวจลงตรา SMARTVISAที่สำนักงานตรวจคนเข้าเมือง ณ ศูนย์บริการวีซ่าและใบอนุญาตทำงาน (OneStopServiceCenterforVisaandWorkPermit:OSS)ให้ดำเนินการยื่นคำขอรับการตรวจลงตราตามแบบ ตม. ๙๐ (ผนวก ก)ก่อนระยะเวลาการอนุญาตให้อยู่ในราชอาณาจักรตามประเภทการตรวจลงตราเดิมสิ้นสุดพร้อมเอกสารที่เกี่ยวข้องประกอบการขอรับการตรวจลงตราตาม ผนวก ข แนบท้ายคำสั่งนี้และชำระค่าธรรมเนียมการตรวจลงตรา ในอัตราปีละ ๑๐,๐๐๐ บาท(หนึ่งหมื่นบาทถ้วน) เศษของปีให้คิดเป็น ๑ ปี โดยให้กองกำกับการ ๓กองบังคับการตรวจคนเข้าเมือง ๑ มีหน้าที่รับคำขอรับการตรวจลงตรา และให้ผู้กำกับการ ๓ กองบังคับการตรวจคนเข้าเมือง ๑หรือ รองผู้กำกับการที่ได้รับมอบหมาย เป็นผู้พิจารณาสั่งการและให้ผู้ดำรงตำแหน่งสารวัตรขึ้นไปหรือผู้ปฏิบัติราชการแทนในสังกัดกองกำกับการ ๓กองบังคับการตรวจคนเข้าเมือง ๑ เป็นผู้มีอำนาจลงนามในการตรวจลงตรา SMARTVISAสำหรับใช้ได้ไม่จำกัดจำนวนครั้งพร้อมทั้งตรวจอนุญาตให้อยู่ในราชอาณาจักรไม่เกินกำหนดระยะเวลาอนุญาตตามข้อ ๒ตามหนังสือรับรองของสำนักงานคณะกรรมการส่งเสริมการลงทุนและไม่เกินอายุหนังสือเดินทางหรือเอกสารใช้แทนหนังสือเดินทาง๓.๒แนวทางในการดำเนินการและวิธีปฏิบัติสำหรับการตรวจลงตราให้พนักงานเจ้าหน้าที่ตรวจคนเข้าเมือง ดำเนินการดังต่อไปนี้๓.๒.๑ตรวจสอบเอกสารหลักฐานตามที่กำหนดในผนวก ข แนบท้ายคำสั่งนี้๓.๒.๒ประทับตรา ตามตัวอย่าง(๑)ตราประทับการตรวจลงตรา ใช้อักษร THSarabanPSKขนาด ๑๕ พอยท์ ประทับตราด้วยหมึกสีน้ำเงินโดยวันที่อนุญาตให้อยู่ในราชอาณาจักรในตราประทับการตรวจลงตราให้เป็นไปตามระยะเวลาที่กำหนดในหนังสือรับรองของสำนักงานคณะกรรมการส่งเสริมการลงทุน(๒)ตราประจำส่วนราชการ ให้ประทับตราด้วยหมึกสีแดงบนตราตรวจลงตรา มีลักษณะวงกลมซ้อนกันขนาดเส้นผ่าศูนย์กลาง วงนอก ๔.๕เซนติเมตร วงใน ๓.๕เซนติเมตร ล้อมครุฑ สูง ๓ เซนติเมตร ระหว่างเส้นรอบวงในและเส้นรอบวงนอก มีข้อความ สำนักงานตรวจคนเข้าเมือง ด้านบนวงกลม และ IMMIGRATION BUREAU ด้านล่างวงกลมมีดอกจันทน์ซ้ายขวา(๓)ตราประทับระบุชื่อ ที่อยู่ บริษัทที่คนต่างด้าวทำงานอยู่ ใช้อักษร THSarabanPSKขนาด ๑๓ พอยท์ โดยให้ประทับตราด้วยหมึกสีน้ำเงิน ใต้ตราตรวจลงตราหมายเหตุกรณีที่คนต่างด้าวมีการเปลี่ยนแปลงสถานที่ทำงานในภายหลังให้พนักงานเจ้าหน้าที่ประทับตราเพิ่มเติมหรือยกเลิกตราประทับสถานที่ทำงานเดิม และ/หรือประทับตราสถานที่ทำงานใหม่(๔)ตราอนุญาตให้อยู่ในราชอาณาจักร (StayPermit)ใช้อักษร THSarabanPSKขนาด ๑๕ พอยท์ โดยให้ประทับตราด้วยหมึกสีน้ำเงินและประทับตราวันที่อนุญาตให้อยู่ในราชอาณาจักร ตามวันที่ที่อนุญาตในการตรวจลงตราหากหนังสือเดินทางหรือเอกสารใช้แทนหนังสือเดินทางของคนต่างด้าวมีอายุน้อยกว่าระยะเวลาที่กำหนดในหนังสือรับรองของสำนักงานคณะกรรมการส่งเสริมการลงทุนให้พนักงานเจ้าหน้าที่ประทับตราวันที่อนุญาตให้อยู่ในราชอาณาจักรเท่าวันหมดอายุหนังสือเดินทางหรือเอกสารใช้แทนหนังสือเดินทางนั้นและเมื่อคนต่างด้าวนำหนังสือเดินทาง หรือเอกสารใช้แทนหนังสือเดินทางเล่มใหม่มาแสดงให้พนักงานเจ้าหน้าที่ขยายระยะเวลาการอนุญาตให้อยู่ในราชอาณาจักรตามระยะเวลาที่กำหนดในหนังสือรับรองของสำนักงานคณะกรรมการส่งเสริมการลงทุนโดยไม่ต้องชำระค่าธรรมเนียมในการขยายสิทธิการอนุญาตให้อยู่ในราชอาณาจักร๓.๒.๓บันทึกหมายเลขการตรวจลงตราลงในแบบคำขอรับการตรวจลงตราด้านหน้ามุมบนด้านขวาไว้เป็นหลักฐาน๓.๒.๔ลงลายมือชื่อพนักงานเจ้าหน้าที่ในรอยตราตรวจลงตรา SMART VISAและรอยตราอนุญาต STAYPERMIT๓.๒.๕ แนบใบนัดเพื่อให้คนต่างด้าวมารายงานตัวแจ้งที่พักอาศัยในครั้งแรกโดยระบุวันนัดรายงานตัวเป็นระยะเวลา ๑ ปีนับแต่วันที่ได้รับอนุญาตให้อยู่ในราชอาณาจักรตัวอย่างใบนัดรายงานตัว ๑ ปี (SMARTVISA)๓.๒.๖แจ้งให้คนต่างด้าวรับทราบหลักเกณฑ์และเงื่อนไขการอนุญาตให้อยู่ในราชอาณาจักรชั่วคราวเป็นกรณีพิเศษ(SMARTVISA)ตามแบบ สตม. ๖ (ผนวกค) แนบท้ายคำสั่งนี้ข้อ ๔ การอนุญาตให้เข้ามาอยู่ในราชอาณาจักร๔.๑กรณีคนต่างด้าวได้รับการตรวจลงตรา SMARTVISAจากสถานเอกอัครราชทูต สถานกงสุลไทยในต่างประเทศ และเดินทางเข้ามาในราชอาณาจักรครั้งแรกให้พนักงานเจ้าหน้าที่ตรวจคนเข้าเมืองในสังกัดกองบังคับการตรวจคนเข้าเมือง๒ -๖ แล้วแต่กรณีดำเนินการดังนี้๔.๑.๑ตรวจอนุญาตให้เข้ามาอยู่ในราชอาณาจักรโดยประทับตราขาเข้าและประทับตราวันที่อนุญาตให้เข้ามาอยู่ในราชอาณาจักรตามกำหนดระยะเวลาอนุญาตตามข้อ ๒ สำหรับใช้ได้ไม่จำกัดจำนวนครั้งตามอายุการตรวจลงตรา ทั้งนี้ให้พิจารณาหมายเหตุใต้ตราการตรวจลงตราของสถานเอกอัครราชทูตสถานกงสุลไทยในต่างประเทศ ประกอบการพิจารณาอนุญาตด้วย หากหนังสือเดินทางหรือเอกสารใช้แทนหนังสือเดินทางของคนต่างด้าวมีอายุน้อยกว่าวันอนุญาตดังกล่าวให้พนักงานเจ้าหน้าที่ประทับตราวันที่อนุญาตให้เข้ามาอยู่ในราชอาณาจักรเท่าวันหมดอายุหนังสือเดินทางหรือเอกสารใช้แทนหนังสือเดินทางนั้นโดยระบุหมายเหตุใต้ตราประทับว่าเป็นการอนุญาตเท่าอายุหนังสือเดินทาง๔.๑.๒ในกรณีที่ประทับตราวันที่อนุญาตให้เข้ามาอยู่ในราชอาณาจักรเท่าอายุหนังสือเดินทางในครั้งแรกเมื่อคนต่างด้าวนำหนังสือเดินทางหรือเอกสารใช้แทนหนังสือเดินทางเล่มใหม่มาแสดงให้พนักงานเจ้าหน้าที่ตรวจคนเข้าเมืองกองกำกับการ ๓ กองบังคับการตรวจคนเข้าเมือง ๑ ขยายระยะเวลาการอนุญาตให้อยู่ในราชอาณาจักรตามสิทธิที่คนต่างด้าวได้รับอนุญาตโดยไม่ต้องชำระค่าธรรมเนียมในการขยายสิทธิการอนุญาตให้อยู่ในราชอาณาจักร๔.๒กรณีคนต่างด้าวได้รับการตรวจลงตรา SMARTVISAและตรวจอนุญาตให้อยู่ในราชอาณาจักรเป็นการชั่วคราว จากกองกำกับการ ๓ กองบังคับการตรวจคนเข้าเมือง๑ ตามข้อ ๓ หรือคนต่างด้าวที่ได้รับการตรวจลงตรา SMART VISAจากสถานเอกอัครราชทูต สถานกงสุลไทยในต่างประเทศซึ่งได้รับอนุญาตให้เข้ามาอยู่ในราชอาณาจักร ตามข้อ ๔.๑ หรือคนต่างด้าวที่ได้รับอนุญาตให้อยู่ต่อในราชอาณาจักร ตามข้อ ๕เดินทางออกไปนอกราชอาณาจักรแล้วเดินทางกลับเข้ามาในราชอาณาจักรอีกให้พนักงานเจ้าหน้าที่ในสังกัดกองบังคับการตรวจคนเข้าเมือง ๒ - ๖ แล้วแต่กรณี ตรวจอนุญาตให้เข้ามาอยู่ในราชอาณาจักรตามระยะเวลาที่ได้รับอนุญาตไว้แล้วข้อ ๕ การขออยู่ต่อในราชอาณาจักรคนต่างด้าวที่ได้รับการตรวจลงตรา SMARTVISAเมื่อครบกำหนดระยะเวลาอนุญาตแล้ว หากประสงค์จะอยู่ในราชอาณาจักรต่อไปอีกให้คนต่างด้าวยื่นคำขออนุญาตเพื่ออยู่ในราชอาณาจักรเป็นการชั่วคราวต่อไปก่อนระยะเวลาการอนุญาตให้อยู่ในราชอาณาจักรเดิมสิ้นสุดตามแบบคำขออนุญาตเพื่ออยู่ในราชอาณาจักรเป็นการชั่วคราวต่อไป (ตม. ๗)และแบบคำขออนุญาตเพื่อกลับเข้ามาในราชอาณาจักรอีก (ตม. ๘)พร้อมเอกสารที่เกี่ยวข้องประกอบการขออนุญาตเพื่ออยู่ในราชอาณาจักรเป็นการชั่วคราวต่อไปตามผนวก ง แนบท้ายคำสั่งนี้ และชำระค่าธรรมเนียม ในอัตราปีละ ๑๐,๐๐๐บาท (หนึ่งหมื่นบาทถ้วน) เศษของปีให้คิดเป็น ๑ ปี ณ ศูนย์บริการวีซ่าและใบอนุญาตทำงานฯโดยให้พนักงานเจ้าหน้าที่ระดับสารวัตรขึ้นไปหรือผู้ปฏิบัติราชการแทนมีหน้าที่รับคำขอและเป็นผู้มีอำนาจพิจารณาอนุญาตให้อยู่ในราชอาณาจักรต่อไปอีกตามระยะเวลาตามข้อ ๒เมื่อคนต่างด้าวมายื่นขออนุญาตเพื่ออยู่ในราชอาณาจักรเป็นการชั่วคราวต่อไปอีก(SMARTVISA)ให้พนักงานเจ้าหน้าที่ตรวจคนเข้าเมือง ดำเนินการ ดังต่อไปนี้๕.๑ตรวจสอบเอกสารหลักฐานตามที่กำหนดใน ผนวก ง แนบท้ายคำสั่งนี้๕.๒ ประทับตราตามตัวอย่าง(๑)ตราประทับการขออยู่ต่อ ให้ประทับตราด้วยหมึกสีน้ำเงิน และประทับตราวันที่อนุญาตให้อยู่ในราชอาณาจักรในตราขออยู่ต่อตามระยะเวลาที่กำหนดในหนังสือรับรองของสำนักงานคณะกรรมการส่งเสริมการลงทุน(๒)ตราประทับระบุชื่อ ที่อยู่ บริษัทที่คนต่างด้าวทำงานอยู่ ใช้อักษร THSarabanPSKขนาด ๑๓ พอยท์ โดยให้ประทับตราด้วยหมึกสีน้ำเงิน ใต้ตราประทับการขออยู่ต่อหมายเหตุ กรณีที่คนต่างด้าวมีการเปลี่ยนแปลงสถานที่ทำงานในภายหลังให้พนักงานเจ้าหน้าที่ประทับตราเพิ่มเติมหรือยกเลิกตราประทับสถานที่ทำงานเดิมและ/หรือประทับตราสถานที่ทำงานใหม่หากหนังสือเดินทางหรือเอกสารใช้แทนหนังสือเดินทางของคนต่างด้าวมีอายุน้อยกว่าระยะเวลาที่กำหนดในหนังสือรับรองของสำนักงานคณะกรรมการส่งเสริมการลงทุนให้พนักงานเจ้าหน้าที่ประทับตราวันที่อนุญาตให้อยู่ต่อในราชอาณาจักรเท่าวันหมดอายุหนังสือเดินทางหรือเอกสารใช้แทนหนังสือเดินทางนั้น ในตราขออยู่ต่อและตราประทับการขอกลับเข้ามาในราชอาณาจักรอีก และเมื่อคนต่างด้าวนำหนังสือเดินทางหรือเอกสารใช้แทนหนังสือเดินทางเล่มใหม่มาแสดงให้พนักงานเจ้าหน้าที่ขยายระยะเวลาการอนุญาตให้อยู่ต่อในราชอาณาจักรตามระยะเวลาที่กำหนดในหนังสือรับรองของสำนักงานคณะกรรมการส่งเสริมการลงทุนโดยไม่ต้องชำระค่าธรรมเนียมในการขยายสิทธิการขออยู่ต่อข้อ ๖ การรายงานตัวแจ้งที่พักอาศัยทุก ๑ ปีคนต่างด้าวที่ได้รับอนุญาตให้อยู่ในราชอาณาจักรSMARTVISAต้องมารายงานตัวแจ้งที่พักอาศัยเมื่อพำนักในราชอาณาจักรครบทุก๑ ปี นับแต่วันที่ได้รับอนุญาตให้อยู่ในราชอาณาจักรโดยให้คนต่างด้าวยื่นแบบการแจ้งอยู่เกินกว่า๑ ปี ของบุคคลต่างด้าวบางจำพวกที่ได้รับอนุญาตให้เข้ามาอยู่ในราชอาณาจักรชั่วคราวเป็นกรณีพิเศษ (SMARTVISA)ตามแบบ ตม. ๙๑ (ผนวกจ) ที่กองกำกับการ ๓ กองบังคับการตรวจคนเข้าเมือง๑ ณ ศูนย์บริการวีซ่าและใบอนุญาตทำงานฯสูง ๖ ซม.สูง ๖ ซม. ทั้งนี้ คนต่างด้าวสามารถแจ้งที่พักอาศัยดังกล่าวได้ก่อนวันครบกำหนด ๑๕ วัน หรือหลังวันครบกำหนด ๗ วันข้อ ๗ การสิ้นผลการอนุญาตให้อยู่ในราชอาณาจักรเป็นการชั่วคราวการอนุญาตให้คนต่างด้าวอยู่ในราชอาณาจักรเป็นการชั่วคราวเป็นอันสิ้นผลนับแต่วันที่ได้รับหนังสือแจ้งกรณีคนต่างด้าวขาดคุณสมบัติตามข้อ๑ จากสำนักงานคณะกรรมการส่งเสริมการลงทุนหรือพนักงานเจ้าหน้าที่ตรวจพบกรณีใดกรณีหนึ่ง ดังต่อไปนี้(๑)ขาดคุณสมบัติตามข้อ ๑(๒)มีพฤติการณ์น่าเชื่อว่าเป็นภัยต่อสังคมหรือจะก่อเหตุร้ายให้เกิดอันตรายต่อความสงบสุขหรือความปลอดภัยของประชาชนหรือความมั่นคงแห่งราชอาณาจักร(๓)กรณีผู้ใช้สิทธิติดตามหากภายหลังการอนุญาตของผู้ได้รับสิทธิหลักสิ้นสุดลงการอนุญาตให้อยู่ในราชอาณาจักรของผู้ติดตามย่อมสิ้นสุดลงด้วยหากพนักงานเจ้าหน้าที่ตรวจพบกรณีใดกรณีหนึ่งข้างต้นให้บันทึกข้อมูลการสิ้นผลการอนุญาตให้อยู่ในราชอาณาจักรเป็นการชั่วคราวลงในระบบของสำนักงานตรวจคนเข้าเมืองและดำเนินการตามอำนาจหน้าที่ต่อไปข้อ ๘การตรวจลงตราเพื่ออยู่ในราชอาณาจักรเป็นการชั่วคราวด้วยวัตถุประสงค์อื่นคนต่างด้าวที่ได้รับการตรวจลงตรา SMARTVISAต่อมามีความประสงค์จะขอรับการตรวจลงตราเพื่ออยู่ในราชอาณาจักรเป็นการชั่วคราวด้วยวัตถุประสงค์อื่นให้สามารถกระทำได้โดยแสดงหนังสือรับรองจากสำนักงานคณะกรรมการส่งเสริมการลงทุน ทั้งนี้ให้พนักงานเจ้าหน้าที่ถือปฏิบัติตามระเบียบสำนักงานตรวจคนเข้าเมืองว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตรารวมทั้งคำสั่งและแนวทางปฏิบัติที่เกี่ยวข้องโดยอนุโลมข้อ ๙ การรายงาน๙.๑ให้ศูนย์เทคโนโลยีสารสนเทศตรวจคนเข้าเมืองจัดส่งรายงานการอนุญาตให้เข้ามาอยู่ในราชอาณาจักรครั้งแรกของผู้ที่ได้รับการตรวจลงตราSMARTVISAตามข้อ ๔.๑ผ่านกองกำกับการ ๓ กองบังคับการตรวจคนเข้าเมือง ๑ ทุกวันที่ ๕ ของเดือนเพื่อรวบรวมรายงานสำนักงานคณะกรรมการส่งเสริมการลงทุน๙.๒ให้กองกำกับการ ๓ กองบังคับการตรวจคนเข้าเมือง ๑จัดส่งรายงานการอนุญาตให้อยู่ในราชอาณาจักรครั้งแรกของผู้ที่ได้รับการตรวจลงตรา SMARTVISAต่อสำนักงานคณะกรรมการส่งเสริมการลงทุน ศูนย์บริการวีซ่าและใบอนุญาตทำงานฯทุกวันที่ ๑๐ ของเดือน๙.๓ให้กองกำกับการ ๓ กองบังคับการตรวจคนเข้าเมือง ๑ผู้รับคำร้องจัดให้มีการควบคุมแสดงรายละเอียดการตรวจลงตราไว้ให้ชัดเจนและรายงานผลการดำเนินการให้กองบังคับการตรวจคนเข้าเมือง ๑ ทุกวันที่ ๑๐ ของเดือนเพื่อกำกับดูแลการปฏิบัติให้เป็นไปตามคำสั่งนี้ทั้งนี้ ตั้งแต่วันที่ ๑กุมภาพันธ์ พ.ศ. ๒๕๖๑ เป็นต้นไปสั่งณ วันที่ ๑ กุมภาพันธ์ พ.ศ. ๒๕๖๑พลตำรวจโทสุทธิพงษ์ วงษ์ปิ่นผู้บัญชาการสำนักงานตรวจคนเข้าเมือง[เอกสารแนบท้าย]๑. คำขอรับการตรวจลงตรา ตม. ๙๐(ผนวก ก)๒.รายการเอกสารประกอบการขอรับการตรวจลงตราให้คนต่างด้าวบางจำพวกเข้ามาอยู่ในราชอาณาจักรชั่วคราวเป็นกรณีพิเศษสำหรับผู้เชี่ยวชาญทักษะสูง นักลงทุน ผู้บริหารระดับสูงผู้ประกอบการวิสาหกิจเริ่มต้นและผู้ติดตาม (SMARTVISA)(ผนวก ข)๓. แบบรับทราบหลักเกณฑ์และเงื่อนไขการอนุญาตให้อยู่ในราชอาณาจักรชั่วคราวเป็นกรณีพิเศษ(SMARTVISA)แบบ สตม. ๖ (ผนวก ค)๔.รายการเอกสารประกอบการขออนุญาตเพื่ออยู่ในราชอาณาจักรเป็นการชั่วคราวต่อไป สำหรับผู้เชี่ยวชาญทักษะสูงนักลงทุน ผู้บริหารระดับสูง ผู้ประกอบการวิสาหกิจเริ่มต้น และผู้ติดตาม (SMARTVISA)(ผนวก ง)๕. แบบการแจ้งอยู่เกินกว่า ๑ ปีของบุคคลต่างด้าวบางจำพวกเข้ามาอยู่ในราชอาณาจักรชั่วคราวเป็นกรณีพิเศษ (SMARTVISA)ตม. ๙๑ (ผนวก จ)(ดูข้อมูลจากภาพกฎหมาย) พิมพ์มาดา/จัดทำ๒๒พฤษภาคม ๒๕๖๑นุสรา/ตรวจ๒๒เมษายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๓ ง/หน้า ๓๘/๒๘ มีนาคม ๒๕๖๑